Actrița Maia Morgenstern, amenințată cu moartea într-un mesaj semnat de "partidul AUR". Reacția lui George Simion.
Maia Morgenstern a fost amenințată cu moartea prin intermediul unui mail semnat "din partea partidului AUR". Autorii mesajului amenință să incendieze Teatrul Evreiesc de Stat, cu toţi actorii de acolo. George Simion susține că este vorba despre o "intoxicare incalificabilă".
Actrița Maia Morgenstern a fost amenințată cu moartea într-un mesaj semnat de partidul AUR. Președintele George Simion susține că este vorba despre o "intoxicare incalificabilă" și anunță că persoana care a trimis mesajul nu este membru al partidului pe care îl conduce.Amenințările cu moartea o vizează pe Maia Morgenstern și pe fiica sa. De asemenea, în scrisoarea publicată pe Facebook scrie că toți colegii actriției vor fi și ei omorâți.La finalul mesajului antisemit scrie "din partea partidului AUR".Ulterior, liderul AUR a redactat un mesaj public în care explică faptul că este vorba despre o intoxicare."Alianța pentru Unirea Românilor a luat act cu stupefacție de atacul degradant, antisemit și suburban la adresa doamnei Maia Morgenstern, un artist emerit și îndrăgit de românii de pretutindeni, promotor neobosit al culturii evreiești în România, o cultură care face parte din fibra culturală a poporului român. Suntem consternați în fața acestei intoxicări pe care o considerăm incalificabilă! Este de domeniul evidenței că acest incident trist, survenit în chip programatic cu ocazia Paștelui evreiesc, este o intoxicare care trebuie pedepsită în cel mai aspru mod. Dorim să informăm opinia publică din România că cetățeanul numit Andrei Illarie NU este membru al Alianței pentru Unirea Românilor. Cerem organelor abilitate să se sesizeze, să identifice, să ancheteze și să pedepsească făptașul cu celeritate", a transmis George Simion.Săptămâna trecută, actrița Maia Morgenstein a relatat că la o ședință a directorilor de teatre unul dintre aceștia i s-a adresat cu un apelativ antisemit.Asztalos Csaba, Președintele Consiliului pentru Combaterea Discriminării: "Probabil că ar fi avut un alt ecou dacă ținta unui astfel dea tac era o persoană care nu e un formator de opinie, dar, din păcate, am avut în ultima vreme mai multe mesaje care au promovat simboluri naziste pot să spun. Da, avem un antisemitism latent. Legile adoptate în România, nu putem spune că au fost aplicate în mod eficient.".